钦定古今图书集成/明伦汇编/氏族典/第384卷 > 李延孙
## 钦定古今图书集成/明伦汇编/氏族典/第384卷 > 李延孙

按《周书李延孙传》：“延孙，伊川人。祖伯扶，魏太和末，从
征悬瓠有功，为汝南郡守。父长寿，赐爵清河郡公。孝
武西迁，长寿率励义士拒东魏，授颍川郡守，迁广州
刺史。侯景率兵攻之，长寿众少，城陷遇害。延孙少从
长寿征讨，以勇敢闻。初为直阁将军，贺拔胜为荆州

投延孙者，延孙即率众卫送，并赠以珍玩，咸达关中。
齐神武深患之，遣慕容绍宗等数道攻之。延孙奖励
所部出战，遂大破之。临阵斩其扬州刺史薛喜，于是
义军更振。乃授延孙京南行台、节度、河南诸军事、广
州刺史。寻进车骑大将军、仪同三司，赐华山郡公。延
孙既荷重委，每以“克清伊、洛”为己任，频以少击众，威
振敌境。大统四年，为其长史扬伯兰所害。子人杰，官
至开府仪同三司、和州刺史，改封颍川郡公。延孙弟
义孙，亦官至开府仪同三司。